Avaldsnes Idrettslag

Avaldsnes Idrettslag er et idrettslag fra Avaldsnes på Karmøy. Det ble stiftet 16. juni 1937.

Klubben har vel 800 medlemmer og holder til ved Avaldsnes Idrettssenter. Avaldsnes er mest kjent for toppfotballsatsingen for kvinner, som spilte i Toppserien fra 2013 til 2023.

Anlegget, som ligger 1 km vest for riksvei 47 ved Avaldsnes sentrum, inneholder gressbaner, kunstgressbane med flomlys, innendørs fotballhall (70 × 40 m), gressløkker (7er), grusløkke med flomlys, to klubbhus, én ballbinge og én sandvolleyballbane.

AIL har både fotball- og håndballavdeling, samt en avdeling for barn; Idrettsskolen, og en avdeling for ski/trim. Idrettsskolen har 200 barn i alderen 5 til 10 år, mens ski/trim har tre aktive utøvere i langrenn (Einar Vikingstad, med flere VM-gull i klassen over 50 år og HC-utøveren Trygve Toskedal Larsen med VM-medaljer i skikjelkepigging). Her er også omtrent 40 aktive i trimgrupper.

Idrettslaget har mottatt flere Augvaldpriser, en pris som deles ut til ildsjeler i bygda. Først i 1992 til Aadne Utvik og til Kaldheim i 2007.

Avaldsnes Toppfotball
Avaldsnes sitt kvinnelag hadde i mange år spilt på fjerde nivå i norsk fotball, da Lotfi Lazaare ble ansatt som hovedtrener i 2007. Under ledelse av Lazaare rykket klubben opp til 2. divisjon i 2008. I 2009 signert Avaldsnes 18 år gamle Cecilie Pedersen fra Haugar. Hun ble i 2009 klubbens først landslagsspiller, da hun som 2. divisjonsspiller ble tatt ut på det norske A-landslaget. I 2010 rykker klubben opp til 1. divisjon og landets nest øverste nivå, i det som blir Lazaare sin siste sesong som hovedtrener. Etter to år i 1. divisjon rykker Avaldsnes opp og blir det første laget fra Karmøy i toppdivisjon uansett lagidrett.

Med eiendomsmillionær Arne Utvik som sportslig leder og økonomisk støttespiller, hentet klubben 14 nye spillere før debuten i Toppserien. Blant dem en rekke internasjonale landslagsspillere, som de svenske landslagsspillerne Freja Hellenberg, Mia Jalkerud og Linnea Liljegård. Laget ble nummer 4 i Toppserien 2013 og tapte cupfinalen mot Stabæk. Året etter ble det semifinale i cupen og 5.-plass i Toppserien. Utvik sa seg skuffet etter 2014-sesongen, etter at den store pengebruken ikke hadde gitt de ønskede resultatene. 

Satsingen ble ytterligere forsterket foran 2015-sesongen, da Tom Nordlie ble ansatt som hovedtrener. Samtidig ble landslagsprofilene Maren Mjelde og Elise Thorsnes signert. Både i 2015 og 2016, tok Avaldsnes sølv i Toppserien. I 2016 valgte Arne Utvik og trekke seg som sportslig leder og styremedlem. Etter seier i innledende gruppe, tapte de mot Lyon i Mesterligaen 2016/17.

I 2017 tok Avaldsnes sølv i Toppserien for tredje år på rad. Samtidig vant klubben Norgesmesterskapet for første gang, etter å ha slått Vålerenga 1–0 i cupfinalen. 2018-sesongen ble en real nedtur med 9.-plass i Toppserien, som ble etterfulgt av 5.-plass i 2019, før man tok en ny medalje med bronse i 2020. 

De neste årene ble det mindre satsing rundt Avaldsnes, dårligere økonomi og en mer lokal profil på laget. Foran 2022-sesongen ble John Arne Riise ansatt som hovedtrener. Under ledelse av Riise reddet laget plassen i Toppserien gjennom kvalifiseringsspill både i 2022 og 2023. Men den 13. desember 2023 kom beskjeden om at de ble fratatt lisensen for 2024, og ble degradert til 1. divisjon grunnet klubbens økonomi.

Etter flere års debatt om toppfotballsatsing for kvinner på Haugalandet, ble det den 25. januar 2024 kjent at Avaldsnes Toppfotball og FK Haugesund hadde blitt enig om et samarbeid. Samarbeidet medførte at Avaldsnes Toppfotball ble en del av FK Haugesund allerede fra 2024-sesongen, men fordi avtalen kom i stand så sent måtte de i 2024 bruke Avaldsnes sitt navn i offisielle settinger. Fra 2025-sesongen vil laget være fullt integrert i FK Haugesund. Dermed var en epoke over for Avaldsnes som toppklubb på kvinnesiden. Den 18. september 2024 godkjente NFF formelt plassovertakelsen, som blir gjeldene fra 1. januar 2025.

 Nåværende spillerstall 
oppdatert 5. april 2024.

 Fremtredende tidligere spillere 

  Nathalie Utvik
  Laila Himle
  Cecilie Pedersen
  Hólmfríður Magnúsdóttir
  Freja Hellenberg
  Lisa Dahlkvist
  Þórunn Helga Jónsdóttir
  Rosana
  Debinha
  Andréia
  Luana
  Letícia Santos
  Elise Thorsnes
  Maren Mjelde
  Ingrid Ryland
  Meryll Abrahamsen
  Bruna Benites
  Francielle
  Olaug Tvedten
  Anna Jøsendal
  Aivi Luik
  Robyn Decker
  Giovanna de Oliveira
  Rasheedat Ajibade
  Victoria Esson
  Andrea Norheim
  Katrina Gorry
  Clare Polkinghorne
  Karina Sævik
  Hanna Dahl

Avaldsnes har hatt flere spillere på det norske A-landslaget for kvinner. Blant disse er Cecilie Pedersen (2009–2013), Maren Mjelde (2015–2016), Elise Thorsnes (2015–2017), Andrine Tomter (2016–2017), Hege Hansen (2016–2017), Karina Sævik (2021–2022)

 Tidligere sesonger 
Nivå Sesong Pos. Ant. V U T For Mot P.NMTrenerToppscorer (i serien)420053. divisjon414707384321ikke kvalifisert420063. divisjon416934552230ikke kvalifisert420073. divisjon2141022632432ikke kvalifisert420083. divisjon1111010681531ikke kvalifisert320092. divisjon5187384354242. runde Lotfi Lazaare320102. divisjon122172311642533. runde Lotfi Lazaare220111. divisjon6208573537292. runde Jan Tore Jåstad220121. divisjon12220117320613. runde Tor Martin Hegrenes (-sept.)
 Roar Wold (september-)12013Toppserien4 22 10 39 39 3333Sølv Roar Wold Cecilie Pedersen (10 mål)
 Hólmfridur Magnúsdóttir (10 mål)12014Toppserien5 22 1228 56 2738Semifinale Arne Møller Debinha (20 mål)12015Toppserien2 22 16 33 60 1551Sølv Tom Nordlie Cecilie Pedersen (18 mål)12016Toppserien 2221822501756Kvartfinale Colin Bell (-juli)
 Kent Bøe (juli-) Cecilie Pedersen (10 mål)12017Toppserien 2221534511748Gull Per Inge Jacobsen Cecilie Pedersen (11 mål)12018Toppserien 92256112438213. rundeManager:  Lena Tyriberget
Trener:  Christiane Lessa Meryll Abrahamsen (5 mål)12019Toppserien522976403334KvartfinaleManager:  Lena Tyriberget
Trener:  Thomas Dahle Giovanna Oliveira (9 mål)12020Toppserien3181044312134Semifinale Thomas Dahle Elise Thorsnes (8 mål)12021Toppserien8 18 3 312 25 3512Kvartfinale Thomas Dahle (-juli)
 Kolbjørn Fosen (juli-) Anna Jøsendal (5 mål)12022Toppserien Grunnspill918221414518Kvartfinale John Arne Riise Ida Natvik (7 mål)Nedrykkssluttspill672141011712023Toppserien92756161863213. runde John Arne Riise Maria Hovmark (6 mål)

 Fotball 
Fotballavdelingen hadde i 2015-sesongen 25 lag, med totalt rundt 250 aktive spillere, trenere og ledere og med damenes elitelag som flaggskip.

A-laget for herrer rykket ned fra 3. divisjon i 2012. Før dette hadde laget spilt i 3. divisjon fra 2005 til 2010, og i 4. divisjon i 2011-sesongen. I 2017 rykket de ned til 5. divisjon.

 Håndball 
Håndballavdelingen, som holder til i Håvikhallen på Håvik, har 22 lag med rundt 300 aktive spillere, ledere og trenere. Klubben har herrelag i 2. divisjon og kvinnelag i 4. divisjon. I tillegg er klubben moderklubb til Haugaland Håndballklubb.

Kjente utøvere
Cecilie Pedersen, fotball
 Rosana dos Santos Augusto, fotball
 Maren Mjelde, fotball
Per Inge Jacobsen, fotball
Elise Hove Thorsnes, fotball
Karina Sævik, fotball
 Trygve Toskedal Larsen, skikjelkepigging

 Se også 
 Avaldsnes IL i europeisk fotball
 Referanser 

Eksterne lenker


Kategori:Idrettslag i Karmøy
Kategori:Idrettslag etablert i 1937
Kategori:Fotballag i Karmøy
Kategori:Fotballag etablert i 1937
Kategori:Toppserielag
Kategori:Kvinnefotballag i Norge